CELEX: 62014CN0325
Language: mt
Date: 2014-07-07 00:00:00
Title: Kawża C-325/14: Talba għal deċiżjoni preliminari mressqa mill-Hof van Beroep te Brussel (il-Belġju) fis- 7 ta’ Lulju 2015 – SBS Belgium NV vs Belgische Vereniging van Auteurs, Componisten en Uitgevers (SABAM)

15.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 315/41
            
         Talba għal deċiżjoni preliminari mressqa mill-Hof van Beroep te Brussel (il-Belġju) fis-7 ta’ Lulju 2015 – SBS Belgium NV vs Belgische Vereniging van Auteurs, Componisten en Uitgevers (SABAM)
   (Kawża C-325/14)
   2014/C 315/67
   Lingwa tal-kawża: l-Olandiż
   
      Qorti tar-rinviju
   
   Hof van beroep te Brussel
   
      Partijiet fil-kawża prinċipali
   
   
      Rikorrenti: SBS Belgium NV
   
      Konvenuta: Belgische Vereniging van Auteurs, Componisten en Uitgevers (SABAM)
   
      Domandi preliminari
   
   Organizzazzjoni tax-xandir li xxandar il-programmi tagħha esklużivament bit-teknika tal-injezzjoni diretta, jiġifieri skont proċess f’żewġ stadji fejn l-organizzazzjoni tipprovdi s-sinjali tagħha li jikkontjenu programmi b’mod ikkodifikat permezz tas-satellita, permezz ta’ konnessjoni ottika jew b’kull mezz ta’ trażmissjoni ieħor lid-distributuri (fornituri ta’ pakketti satellitari, kumpanniji ta’ teledistribuzzjoni bil-kejbil jew bil-linji xDSL) mingħajr ma s-sinjali jkunu aċċessibbli għall-pubbliku matul jew fl-okkażjoni ta’ din il-provvista u fejn sussegwentement id-distributuri jibagħtu s-sinjali lill-abbonati tagħhom sabiex dawn ikunu jistgħu jaraw il-programmi msemmija, twettaq att ta’ komunikazzjoni lill-pubbliku fis-sens tal-Artikolu 3 tad-Direttiva 2001/29/KE (1) tal-Parlament Ewropew u tal-Kunsill, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet tal-awtur u drittijiet relatati fis-soċjetà tal-informazzjoni?
   
      (1)  ĠU Edizzjoni Speċjali bil-Malti, Kapitolu 17, Vol. 1, p. 230.